Grey's Anatomy

**Uvod u anatomiju** (eng. ***Grey's Anatomy***) je američka serija koja je osvojila nagrade Emmy i Zlatni globus. Na američkim malim ekranima se pojavila kao sezonska zamjena na dan 27. ožujka 2005.-e, slijedeći popularne "Kućanice". Serija se bazira na život doktorice Meredith Grey, koja počinje raditi kao stažist u fikcijskoj bolnici "Seattle Grace", u Seattle, Washingtonu. Serija se bavi i životima ostalih likova, Meredithinih prijatelja, a ulogu pripovjedačice ima sama Meredith, na početku i na kraju epizode. Prva epizoda 4. sezone je s emitiranjem krenula 27. rujna 2007. Naslov serije je aluzija na anatomijski udžbenik "Gray's Anatomy".

## Sadržaj po sezonama

### 1. sezona
1. sezona serije s emitiranjem je počela 27. ožujka 2005.-e, i završila je 22. svibnja iste godine. Prva sezona serije ima samo 9. Meredith Grey, kćerka poznate kirurginje Ellis Grey, postala je stažist u bolnici "Seattle Grace". Na tom mjestu upoznaje i ostale stažiste, Cristinu Yang, Izzie Stevens i Georgea O'Malleya, koji postaju njeni najbolji prijatelji tijekom godina stažiranja. Osim njih, predstavljeni su nam i likovi doktorice Mirande Bailey, koju svi zovu "Nacistica", doktora Alexa Kareva, koji nije popularan kod ostalih stažista (posebno kod Izzie), i priznatih kirurga doktora Dereka Shepharda i doktora Prestona Burkea. Šef kirurgije je Richard Webber, koji je blizak prijatelj Meredithine majke. Glavne teme su prije svega slučajevi koje stažisti dobivaju u prva dva mjeseca, a kao sporedne priče predstavljena nam je borba Meredithine majke Ellis s Alzheimerovom bolesti, te Meredithin tajanstveni odnos s doktorom Shepherdom. Sezona završava dolaskom Kate Walsh kao Addison Montgomery-Shepherd, Derekove žene.

### 2. sezona
2. sezona serije s emitiranjem je počela 25. rujna 2005-e i završila je 15. svibnja 2006.-e. 2. sezona se fokusira na Meredithin i Derekov odnos, koji je narušen kad se sazna kako je Derek u braku s kirurginjom Addison Montgomery-Shepherd. Razvijaju se i ljubavne priče između Izzie i Alexa (kasnije se Izzie zaljubi u pacijenta Dennya Duquettea), te između Cristine i doktora Burkea. Miranda Bailey zatrudni, a saznajemo više tajni iz Meredithina života. 2. sezona imala je velik postotak gledanosti, čak i veći od dotadašnjeg hita "Kućanice". Krajem 2. sezone, dvoje glumaca su se pridružili glavnoj glumačkoj postavi, Sara Ramirez kao Callie Torres i Eric Dane kao Mark Sloan.

### 3. sezona
Dan nakon završetka 2. sezone serije, ABC je objavio u javnost kako će se treća sezona serije najesen početi emitirati u novom terminu i to četvrtkom, stavljajući seriju na isti dan kao dotadašnji hit "". Treća sezona s emitiranjem je započela 21. rujna 2006-e, i uspjela je maknuti "" s prve pozicije u gledanosti. Sezona završava 17. svibnja 2007-e. Na kraju sezone, Burke otkazuje svoje vjenčanje s Cristinom, Richard Webber ostaje na mjestu šefa kirurgije, Callie postaje šefica odjela, a George padne na posljednjem ispitu. Odnosi između Meredith i Dereka, kao i trokut Callie, George i Izzie ostaju neriješeni. Addison odlučuje početi novi život u Los Angelesu u seriji "Privatna praksa" (Private Practice).

### 4. sezona
4. sezona serije s emitiranjem je krenula u rujnu 2007-e. Iz serije su otišli Kate Walsh i Isiah Washington, a u glumačku postavu serije ulazi glumica Chyler Leigh, kao Lexie Grey, nova stažistica u bolnici, ujedno i Meredithina polusestra. Najavljeno je kako će uskoro u seriju ući i novi muški lik, koji će biti velika konkurencija Dereku Shepherdu. Pojavile su se i glasine kako će lik Prestona Burkea igrati drugi glumac, i to Danny Glover, no autorica serije, Shonda Rhimes, je tu glasinu opovrgnula. U seriji je zasad gostovao Edward Hermann, a uloge su dobili i Lauren Stamile i Seth Green.

## Uloge
### Trenutna glumačka postava
* Ellen Pompeo kao dr. Meredith Grey (sezona 1-danas)
* Sandra Oh kao dr. Cristina Yang (sezona 1-danas)
* Justin Chambers kao dr. Alex Karev (sezona 1-danas)
* Chandra Wilson kao dr. Miranda Bailey (sezona 1-danas)
* Patrick Dempsey kao dr. Derek Shepherd (sezona 1-danas)
* James Pickens Jr. kao dr. Richard Webber (sezona 1-danas)
* Sara Ramirez kao dr. Callie Torres (sezona 2-danas)
* Kevin McKidd kao dr.Owen Hunt (sezona 5-danas)
* Jessica Capshaw kao dr. Arizona Robbins (sezona 5-danas)
* Sarah Drew kao dr.April Kepner (sezona 6-danas)
* Jesse Williams kao dr.Jackson Avery (sezona 6-danas)
* Camilla Luddington kao stazista Jo Wilson (sezona 9-danas)
* Gaius Charles kao stazista Shane Ross (sezona 9-danas)
* Tina Majorino kao stazista Heather Brooks (sezona 9-danas)

### Seriju su napustili
* Kate Walsh kao dr. Addison Montgomery (sezona 1-3)
* Isiah Washington kao dr. Preston Burke (sezona 1-3)
* Katherine Heigl kao dr. Izzie Stevens (sezona 1-6)
* T.R.Knight kao dr. George O'Malley' (Sezona 1-5)
* Brooke Smith kao dr. Erica Hahn (Sezona 2-5)
* Eric Dane kao dr.Mark Sloan (Sezona 2-9)
* Chyler Leigh kao dr.Lexie Grey (Sezona 4-8)
* Kim Raver kao dr.Teddy Altman (Sezona 6-9)

## Vanjske veze

* Official Website
* Grey Matter Writers' Blog 
*